Yngve Lamberg
<s>Yngve Lamberg (Göteborg, 29. veljače 1912. – 3. listopada 1960.) bio je švedski rukometaš i reprezentativac.</s><s>Lamberg je najpoznatiji po tome što je, zajedno s Hansom Theiligom, bio najbolji strijelac Svjetskog prvenstva 1938. godine, prvog ikad održanog svjetskog prvenstva u dvoranskom rukometu.</s><s>Prema tadašnjoj strukturi igre, Lamberg je bio krilni napadač, što bi odgovaralo vanjskom igraču u suvremenom rukometu.</s><s>Igrao je veliki i dvoranski rukomet.</s>

<s>Lamberg je karijeru započeo u danas ugašenom klubu Dala BK, gdje je igrao do 1930. godine.</s><s>Tada prelazi u Sannu, gdje igra četiri godine prije nego 1934. godine prelazi u Redbergslids IK.</s><s>Redbergslids IK je bio jedan od jačih klubova u tada novoformiranoj prvoj ligi Švedske, a Lamberg je s klubom osvajao naslove prvaka 1935., 1936. i 1939. godine.</s><s>U sezoni 1936./1937., Lamberg je bio najbolji strijelac lige.</s><s>Nastavio je igrati i tokom turbulentnih 40-ih godina, a dostupni podaci prate njegovu karijeru zaključno s 1943. godinom, mada postoje izvori koji navode da je igrao sve do 1947. godine.</s>

<s>Za reprezentaciju Švedske igrao je i u velikom rukometu (6 utakmica, 12 golova) i u dvoranskom rukometu.</s><s>Debi u dvorani imao je 27. veljače 1935. godine protiv Danske, a najzapaženiji rezultat mu je brončana medalja s prvog Svjetskog prvenstva u dvoranskom rukometu iz 1938. godine, na kojem je ujedno bio i najbolji strijelac zajedno s Hansom Theiligom.</s><s>Posljednji evidentirani nastup za reprezentaciju imao je 1941. godine u utakmici protiv Trećeg Reicha.</s>

<s>Za života mu je uručena nagrada "Veliki dečko".</s><s>Preminuo je 3. listopada 1960. godine.</s>

<s>Reference</s>

<s>Švedski rukometaši
Biografije, Göteborg</s>

